-294-

**Zápisnica**

**z 27. pracovného zasadnutia Obecného zastupiteľstva**

**v Kráľovej nad Váhom**

**dňa 20. júna 2018**

**Prítomní:**

|  |  |
| --- | --- |
| **Starosta obe:** | RNDr. Ferenc Bergendi |
| **Poslanci OZ:** | Ing. Ladislav Adamkó  Ondrej Kožuch  Atila Forró  Bc. Tibor Vincze  Ing. Štefan Vincze  Ing. Eliška Vargová  Mgr. Hajnalka Oláh |
|  |  |
| **Referentky OcÚ :** | Bc. Erika Šmátralová  Alžbeta Vadkertiová |
|  |  |
| **Hlavný kontrolór:** | Štefan Bencze |
|  |  |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že všetci poslanci OZ boli pozvaní na zasadnutie osobne rozoslanými pozvánkami zo dňa 12.06.2018. Starosta uviedol, že poslanec OZ, Ing. Imrich Kovács sa ospravedlnil za neúčasť a poslanec OZ Ing. Kristián Morovič sa neospravedlnil.

Priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Ladislav Adamkó

Mgr. Hajnalka Oláh

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 48a/2018-OZ**

*Prezentácia: 6 poslancov OZ*

*Za schválenie overovateľov zápisnice hlasovalo 6 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 48b/2018-OZ**

*Prezentácia: 6 poslancov OZ*

-295-

*Za schválenie zapisovateľa zápisnice hlasovalo 6 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze*

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh programu predniesol starosta obce:

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Správa hlavného kontrolóra o výsledku kontroly č. 5/2018 – kontrola vydaných stavebných povolení Spoločným stavebným úradom Kráľová nad Váhom za obdobie: rok 2017 – apríl 2018
5. Správa hlavného kontrolóra o výsledku finančnej kontroly č. 6/2018 – I. štvrť rok 2018
6. Odborné stanovisko hlavného kontrolóra k záverečnému účtu Obce Kráľová nad Váhom za rok 2017 – Návrh Záverečného účtu Obce Kráľová nad Váhom za rok 2017
7. Žiadosť o odpredaj pozemku – Ladislav Székely a Monika Székelyová, Kráľová nad Váhom
8. Rekonštrukcia miestnej komunikácie ul. Poštová
9. Maliarske práce – základná škola
10. Návrh – Komunitný plán sociálnych služieb Obce Kráľová nad Váhom
11. Návrh na schválenie úväzku starostu obce a počtu poslancov obecného zastupiteľstva na volebné obdobie 2018/2022
12. Ponuka na odkúpenie pozemku – Štefan Tóth, Šaľa
13. Záver

Doplnenie:

1. Návrh zmluvy o poskytovaní nenávratného finančného príspevku č. OPKZP-PO1-SC111-2017-23/223 – MŽP SR
2. Návrh kúpnej zmluvy – Bergendi a spol. Kráľová nad Váhom
3. Informácia o stretnutí Združenia Sv. Kráľa - Pozvánka
4. Informácie o pripomienkach občanov – Ing. Ladislav Adamkó
5. Informácia o FC Kráľová nad Váhom – Ing. Štefan Vincze

Po návrhoch o doplnení programu poslanci OZ prijali:

**Uznesenie číslo: 49/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva s doplnením.**

*Prezentácia: 6 poslancov OZ*

*Za schválenie programu hlasovalo 6 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze,*

1. **Informácia o plnení uznesení z predchádzajúceho zasadnutia OZ**

**Štefan Bencze, kontrolór obce** v krátkosti zhrnul obsah správy o kontrole plnenia uznesení z 26. zasadnutia OZ konaného dňa 28. marca 2018. Podotkol, že nedoplatky na spoločný stavebný úrad za predchádzajúce obdobie boli vyfakturované pre jednotlivé obce a aj uhradené – plnenie uznesenia č. 70/2017-OZ zo dňa 8.11.2017. Na vypracovaní správy o kontrole dodržiavanie zákona o odmeňovaní niektorých zamestnancov pri výkone práce vo verejnom záujme, na základe uznesenia č. 72/2017-OZ zo dňa 8.11.2017 sa ešte pracuje. Požiadavka zo zasadnutia OZ zo dňa 27.07.2017 - vyznačenie parkovacích miest pred nájomnými bytmi s označením čísla bytu ešte nie je vykonaná. Správa bola doručená aj poslancom OZ.

-296-

**Ing. Eliška Vargová, poslankyňa OZ** – sa informovala ohľadom termínu a dôvodu nerealizovaného vyznačenia parkovacích miest

**RNDr. Ferenc Bergendi, starosta obce** – nestíhame, ale môžeme objednať práce u dodávateľa

Po prerokovaní poslanci OZ prijali:

**Uznesenie číslo: 50/2018-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**informáciu o kontrole plnenia uznesení z 26. zasadnutia Obecného zastupiteľstva v Kráľovej nad Váhom konaného dňa 28. marca 2018**

*Prezentácia: 6 poslancov OZ*

*Informáciu brali na vedomie 6 poslanci OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze,*

1. **Správa hlavného kontrolóra o výsledku kontroly č. 5/2018 – kontrola vydaných stavebných povolení Spoločným stavebným úradom Kráľová nad Váhom za obdobie: rok 2017 – apríl 2018**

**Štefan Bencze, kontrolór obce** – na základe požiadavky poslankyne OZ žiadal od zamestnankyne spoločného stavebného úradu prehľad vydaných stavebných povolení za uvedené obdobie. Zamestnankyňa SSÚ predložila písomnú vysvetlivku nadriadeného orgánu spoločných stavebných úradov ohľadom možnosti vykonania kontroly preneseného výkonu štátnej správy. Vo vysvetlivke sa uvádza, že obecné zastupiteľstvá nemôžu zasahovať do činnosti stavebného úradu, nakoľko stavebný úrad nevykonáva samosprávnu činnosť. OZ nemá kompetencie na riadenia a kontrolu výkonu štátnej správy prenesenej zákonom na obec. Túto právomoc nemá ani hlavný kontrolór obce. Okresný úrad v sídle kraja na úseku stavebného poriadku vykonáva štátnu stavebnú správu v druhom stupni vo veciach, v ktorých v správnom konaní v prvom stupni koná obec ako stavebný úrad, riadi a kontroluje výkon preneseného výkonu štátnej správy – stavebný úrad. Najbližšia kontrola zo stany okresného úradu vzhľadom na množstvo práce v obci môže byť aktuálna v roku 2019 resp. v roku 2020. Zákon dáva možnosť využiť inštitút mimoriadneho opravného prostriedku.

Na záver dodal, že zamestnankyňa SSÚ k predmetnej kontrole predložila nasledovnú informáciu: v roku 2017 bolo vydaných 24 stavebných povolení a v roku 2018 boli vydané 4 stavebné povolenia, ktoré boli v súlade s územným plánom obce.

Správa bola doručená poslancom OZ.

***Na zasadnutie obecného zastupiteľstva sa dostavil poslanec OZ, Atila Forró***

**Mgr. Hajnalka Oláh, poslankyňa OZ** – sa informovala, kto môže požiadať o vykonanie mimoriadnej kontroly.

**Štefan Bencze, kontrolór obce** – podľa neho môže obecné zastupiteľstvo

**Mgr. Hajnalka Oláh, poslankyňa OZ** – podala návrh na prijatie uznesenia na vykonanie mimoriadnej kontroly

**Uznesenie číslo: 51/2018-OZ**

**Obecné zastupiteľstvo v Kráľovej nad Váhom**

**ž i a d a**

-297-

**mimoriadnu kontrolu - okrem plánovanej - , od Okresného úradu Nitra, odbor výstavby a bytovej politiky, nadriadeného orgánu Spoločného stavebného úradu Kráľová nad Váhom vo veci vydaných stavebných povolení a ich súlad s Územným plánom Obce Kráľová nad Váhom a inými právnymi predpismi za roky 2017 a 2018.**

*Prezentácia: 7 poslancov OZ*

*Mimoriadnu kontrolu žiada 5 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze,*

*Zdržali sa 2 poslanci OZ: Ing. Štefan Vincze, Atila Forró*

1. **Správa hlavného kontrolóra o výsledku finančnej kontroly č. 6/2018 – I. štvrť rok 2018**

Správa bola doručená poslancom OZ. Kontrolór obce v krátkosti zhrnul obsah správy.

* Boli prekontrolované príjmy a výdavky na pokladničných dokladoch a na bankových účtoch, plnenie rozpočtu k 31.3.2018, úverová zaťaženosť obce.
* V správe sú uvedené zistené nedostatky zistené pri kontrole účtovných záznamov:
* faktúry za vedenie účtovníctva externou účtovníckou firmou: U ERIKY, Šaľa – obdobie 1-5/2018. Úhrady faktúr sa uskutočnili na základe neplatnej zmluvy. Kvôli úhradám faktúr za účtovnícke služby v rozpočte položka: „všeobecné služby“ rozpočtovým opatrením boli navýšené.
* nedostatky medzi schváleným bežným rozpočtom a výkazom FIN 1-12 plnenie bežného rozpočtu

Po prerokovaní správy na obecnom úrade nedostatky vo výkazoch boli opravené/odstránené.

**Mgr. Hajnalka Oláh, poslankyňa OZ** – pripomienkovala: „v januári príde faktúra za účtovnícke služby, je na to daná pečiatka, následne je uhradená a pritom nie je súlade s rozpočtom, nie je podložená platnou zmluvou a napriek tomu je zaplatená.

**Ing. Eliška Vargová, poslankyňa OZ** – za január bola faktúra ešte vyššia, než predošlé faktúry. Služby neboli kvalitne vykonané, hoci nedostatky boli uvedené už aj v predošlých správach o kontrole. Firma bola viackrát upozornená na nedostatky a predsa sa nič nezlepšilo. Zo strany obce neboli uplatnené žiadne reklamácie. Platíme firmu, ktorá viackrát urobí tie isté chyby, hoci bola upozornená. Mali ste s ňou už dávno rozviazať zmluvu.

**RNDr. Ferenc Bergendi, starosta obce** – lepšiu firmu na účtovanie som nevedel zohnať, a nebol som istý, že nová účtovníčka zvládne úlohu a preto som nerozviazal skôr zmluvu s firmou.

**Ing. Eliška Vargová, poslankyňa OZ** – „na základe zistených nedostatkov by ste mohli uplatniť reklamáciu. Mali ste nato podklady v správach od kontrolóra, aj od finančnej komisie“

**RNDr. Ferenc Bergendi, starosta obce** – môžem spísať nedostatky a skúsim uplatniť reklamáciu.

**Ing. Eliška Vargová, poslankyňa OZ** – bola daná úloha, že je potrebné vytvoriť podúčet a na tom viesť rezervný fond, a do dnešného dňa nie je vytvorený.

**RNDr. Ferenc Bergendi, starosta obce** – na budúci týždeň ideme do banky a vytvoríme účet.

Po diskusií o zistených nedostatkoch v účtovníctve a problémoch okolo účtovníckej firme poslanci OZ prijali:

**Uznesenie číslo: 52/2018-OZ**

**Obecné zastupiteľstvo v Kráľovej nad Váhom**

-298-

**b e r i e n a  v e d o m i e**

**Správu hlavného kontrolóra o výsledku finančnej kontroly č. 6/2018 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: I. štvrťrok 2018 (01.01.2018 – 31.03.2018)**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Odborné stanovisko hlavného kontrolóra k záverečnému účtu Obce Kráľová nad Váhom za rok 2017 – Návrh Záverečného účtu Obce Kráľová nad Váhom za rok 2017**

Stanovisko kontrolóra k záverečnému účtu a návrh záverečného účtu boli doručené poslancom OZ. **Štefan Bencze, kontrolór obce** v krátkosti zhrnul obsah stanoviska:

* obec pri zostavení rozpočtu na rok 2017 postupovala v súlade so zákonmi,
* návrh záverečného účtu za rok 2017 bol časti spracovaný účtovníckou firmou,
* podkladom pre vypracovanie stanoviska kontrolóra obce k predloženému návrhu záverečného účtu za rok 2017 boli návrh záverečného účtu a zákonom predpísané a predložené finančné výkazy,
* návrh záverečného účtu bol zverejnený 30.05.2018,
* rozpočet na rok 2017 bol chválený 14.06.2017,
* ku koncu roku 2017 starosta obce vo vlastnej kompetencií vykonal 3 zmeny rozpočtu:

1. rozpočtové opatrenia k 29.11.2017 – 38 zmien
2. rozpočtové opatrenia k 31.12.2017 – 59 zmien
3. rozpočtové opatrenie k 31.12.2017 – 46 zmien

* plnenie príjmov – 101,82 %
* plnenie výdavkov – 89,34 %
* výsledok hospodárenia s finančnými operáciami – 171439,55 €
* percentuálna úverová zaťaženosť obce 01.01.2018 – 11,39 %
* zostatok úverov k 31.12.2017 voči ŠFRB – 849976,63 €
* zostatok iného nesplateného úveru je vo výške 102755,63 €

V závere stanoviska odporúča poslancom obecného zastupiteľstva záverečný účet a celoročné hospodárenie obce za rok 2017 schváliť bez výhrad.

**Ing. Eliška Vargová, poslankyňa OZ, predsedníčka finančnej komisie** – informovala prítomných, že finančná komisia na svojom zasadnutí 14.6.2018 prerokovala predmetný materiál. Zistené nezrovnalosti medzi stanoviskom kontrolóra a návrhom záverečného účtu sú uvedené v zápisnici, čo predložila na zasadnutie OZ. Komisia zároveň odporúča obci dôsledne plniť kapitálový rozpočet, nakoľko v roku 2017 obec vyčerpala len 17,28 % naplánovaných výdavkov. Obec nedokázala vyčerpať schválené, naplánované investičné akcie. Komisia má výhrady k záverečnému účtu. Výhrady sú uvedené v predloženej zápisnici. Vzhľadom k tomu, že komisia spolu s kontrolórom obce už v minulosti odporučili, aby obec vytvorila zvláštny účet, na ktorom budú prostriedky rezervného fondu vedené, a do dnešného dňa účet neexistuje, komisia opakovane pripomína túto úlohu. Ďalej komisia požaduje od obce predložiť výsledky pravidelnej ročnej inventarizácie pre nahliadnutie minimálne do finančnej komisie, a tiež odporúča zaslať reklamáciu na služby účtovnej spoločnosti za nekvalitné služby a žiadať finančnú kompenzáciu.

**Štefan Bencze, kontrolór obce** – k výhrade, že k záverečnému účtu chýba stanovisko audítora, ktoré je zo zákona povinné dodal, že audítorská správa podľa zákona nemusí byť hotová do šiestich mesiacov po uplynutí rozpočtového roka. Z praxe má vedomosti, že väčšina obcí si to vyžiada do konca júna.

-299-

Po prerokovaní poslanci OZ prijali:

**Uznesenie číslo: 53/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**celoročné hospodárenie Obce Kráľová nad Váhom za rok 2017 s výhradami a opatreniami:**

**1./ K návrhu záverečného účtu obce za rok 2017 nebolo priložené stanovisko audítora v zmysle § 16 ods. 3 zákona č. 583/2004 Z. z. o rozpočtových pravidlách územnej samosprávy a doplnení niektorých zákonov v znení neskorších predpisov a osobitného predpisu § 19 a § 20 ods. 3 zákona č. 431/2002 Z. z. o účtovníctve v znení neskorších predpisov.**

**Opatrenie: do 31.12.2018 zabezpečiť audit výročnej správy a účtovnej závierky obce k 31.12.2017 tak, aby správa audítora do tohto termínu bola predložená poslancom obecného zastupiteľstva na prerokovanie.**

**2./ V rozpočte výdavkov vo viacerých položkách došlo k prekročeniu schválených výdavkov napriek tomu, že ku dňu 31.12.2017 boli vykonané 3 rozpočtové opatrenia ( 105 zmien )**

**Opatrenie: sprísniť rozpočtovú disciplínu obce : mesačne vykonávať analýzu čerpania rozpočtu príjmov a výdavkov, dôslednejšie sledovať čerpanie na jednotlivých rozpočtových kapitolách a  položkách, včas a patričným odôvodnením predložiť poslancom obecného zastupiteľstva návrh zmeny rozpočtu, dôslednejšie vykonávať základnú finančnú kontrolu v nadväznosti na správne zaradenie výdavkov do rozpočtu obce**

*Prezentácia: 7 poslancov OZ*

*Celoročné hospodárenie obce za rok 2017 schválilo 6 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze,*

*Zdržal sa 1 poslanec OZ: Atila Forró*

1. **Žiadosť o odpredaj pozemku – Ladislav Székely a Monika Székelyová, Kráľová nad Váhom**

Menovaní žiadajú o odpredaj pozemku z dôvodu, že s novým zameraním novostavby sa zistilo, že jedna časť terasy zasahuje do obecného pozemku, popritom pozemok bol ohradený s predchádzajúcimi majiteľmi. Žiadosť a geometrický plán boli doručené poslancom OZ na preštudovanie.

Po prerokovaní poslanci OZ prijali:

**Uznesenie číslo: 54/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**zámer predaja majetku Obce Kráľová nad Váhom. Predmetom zámeru predaja je:** novovytvorený pozemok parcely registra „C“, parc. č. 796/42, zastavané plochy, o výmere 51 m², odčleneného z pozemku parcely registra „C“, parc. č. 796/1, zastavané plochy, v k. ú. Kráľová nad Váhom, vedené na LV č. 964 na Okresnom úrade Šaľa, katastrálny odbor, výlučne vo vlastníctve Obce Kráľová nad Váhom, odčlenené s návrhom Geometrického plánu č. 105/2018, vypracovaného: László Jónás, súkromným geodetom, 92581 Diakovce č. d. 542, IČO: 40 509 940, z dôvodu hodného osobitného zreteľa v zmysle § 9a ods. 8, písm. e) zákona č. 138/1991 Zb. o majetku obcí v znení neskorších predpisov, pre Ladislav Székely, rod. Székely, bytom Kráľová nad Váhom č. 459 a Monika Székelyová, rod. Hrotková bytom Kráľová nad Váhom č. 488, za cenu 12,- €/m².

**Dôvodom osobitného zreteľa je zámer občanov vysporiadať vlastníctvo pozemkov podľa skutočnej držby.**

**Spôsob prevodu** majetku obce **ako prípad hodný osobitného zreteľa** v súlade s § 9a ods. 8 písm. e) zákona č. 138/1991 Zb. o majetku obcí v znení neskorších predpisov a doplnkov.

-300-

*Prezentácia: 7 poslancov OZ*

*Zámer predaja schválilo 7 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Rekonštrukcia miestnej komunikácie ul. Poštová**

Starosta obce informoval prítomných, že bolo uskutočnené výberové konanie v predmetnej veci. Úspešným uchádzačom sa stala firma TIMS, spol. s r. o. Nitra. Na rekonštrukciu bolo vydané stavebné povolenie, ktoré nadobudlo právoplatnosť dňa 06.06.2018. Návrh zmluvy o dielo predložila firma na schválenie/podpísanie, ktorý bol doručený aj poslancom OZ na preštudovanie.

**Ing. Eliška Vargová, poslankyňa OZ, predsedníčka finančnej komisie** – finančná komisia berie na vedomie výsledok verejného obstarávanie, avšak členovia komisie diskutovali o tom, že pôvodné odhady kompletnej rekonštrukcie boli na úrovni cca 120 tisíc, a preto ju obec odkladala. Teraz je to otázne, či bude rekonštrukcia komplexná, alebo v snahe minimalizovania výdavkov len čiastočná.

**RNDr. Ferenc Bergendi, starosta obce** – rekonštrukcia bude komplexná

**Ing. Eliška Vargová, poslankyňa OZ, predsedníčka finančnej komisie** – dodala, že pre členov komisie je dosť nepochopiteľné, prečo nie sú oslovené firmy zo Šale, Galanty a blízkeho okolia. Odporúčajú v budúcnosti osloviť aj firmy z blízkeho okolia.

**Ing. Štefan Vincze, poslanec OZ** – odporučil, aby harmonogram prác bol prílohou zmluvy. O harmonograme prác boli informovaní obyvatelia ulice.

Po rozprave ohľadom opravy ulice poslanci OZ prijali:

**Uznesenie číslo: 55/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**uzavretie Zmluvy o dielo č. 05/06/2018 podľa § 536 a nasl. Zákona č. 513/1991 Zb. Obchodného zákonníka v znení neskorších predpisov s firmou TIMS spol. s r. o, Pražská 2, Nitra na realizáciu zákazky „Rekonštrukcia miestnej komunikácie ul. Poštová“**

*Prezentácia: 7 poslancov OZ*

*Uzavretie zmluvy schválilo 7 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Maliarske práce – základná škola**

Výberové konanie bolo vykonané podľa zákona o verejnom obstarávaní a v súlade so Smernicou o verejnom obstarávaní Obce Kráľová nad Váhom č. 3/2017. Úspešným uchádzačom sa stala firma MAOM service s. r. o. Dolný Kubín – cena za zhotovenie diela 6179,75 €. Dokumentácia z vyhodnotenia výberového konania bola doručená poslancom OZ.

**Ing. Eliška Vargová, poslankyňa OZ, predsedníčka finančnej komisie** – finančná komisia berie na vedomie výsledok verejného obstarávania, ale aj pri tomto procese obstarávania nie sú oslovené spoločnosti zo Šale, Galanty dokonca ani z Nitry, čo je dosť nepochopiteľné. Členovia komisie nemali informáciu o tom, aká bola predpokladaná hodnota zákazky a ako bola stanovená, pretože jedna ponuka nedáva základ k výberu. Upozornila na chybu v návrhu zmluvy.

**Alžbeta Vadkertiová, referentka OcÚ –** predpokladaná hodnota zákazky bola stanovená na základe minuloročného prieskumu.

-301-

Po prerokovaní poslanci OZ prijali:

**Uznesenie číslo: 56/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**uzavretie Zmluvy o dielo podľa § 536 a nasl. Zákona č. 513/1991 Zb. Obchodného zákonníka v znení neskorších predpisov s firmou MAOM servise s. r. o., Na Sihot 1157/11. Dolný Kubín**

*Prezentácia: 7 poslancov OZ*

*Uzavretie zmluvy schválilo 7 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Návrh – Komunitný plán sociálnych služieb Obce Kráľová nad Váhom**

Starosta obce informoval prítomných, že hlavným cieľom komunitného plánovania sociálnych služieb je rozšírenie už fungujúcich sociálnych služieb v obci a doplnenie o služby, o ktoré je dopyt zo strany obyvateľov obce. Východiskovým dokumentom pre plánovanie, rozvoj a financovanie služieb vrátane sociálnych na území obce je Program hospodárskeho o sociálneho rozvoja Obce Kráľová nad Váhom – potrebné aktualizovať – a Akčný plán Miestnej akčnej skupiny (MAS) Dolné Považia na roky 2014-2020. Obec v zmysle zákona o sociálnych službách vypracúva komunitný plán na základe národných priorít rozvoja soc. služieb, v ktorom zohľadňuje miestne špecifiká a potreby obyvateľov obce a schvaľuje obecné zastupiteľstvo. Do 15 dní od schválenia obec predkladá KPSS vyššiemu územného celku – najneskoršie do 30.06.2018. Dodal, že obec objednala jednu konzultačnú firmu na vypracovanie KPSS, ale to nabralo celkom zlý smer a nakoniec, keď už súril čas zamestnankyňa zodpovedná za sociálne veci ho vypracovala sama. Návrh KP bol doručený aj poslancom OZ. Nakoniec sa opýtal, či majú poslanci OZ pripomienky, alebo návrhy na doplnenie.

**Ing. Eliška Vargová, poslankyňa OZ, predsedníčka finančnej komisie** – v preloženom návrhu komunitného plánu sú uvedené smelé plány, ktoré rozpočet obce neutiahne. Vzhľadom na to, že je v KPSS uvedené, že je záväzným pri tvorbe rozpočtu obce, členovia komisie s ním nesúhlasia. KPSS vôbec neobsahuje vyčíslenú finančnú stránku jednotlivých aktivít, konkrétne nároky na rozpočet obce. Zistenia/nedostatky (sú uvedené v zápisnici finančnej komisie odovzdanej na OcÚ), boli prekonzultované so zamestnankyňou obce, ktorá ich do termínu odovzdania opraví/doplní KPSS.

Po diskusií a prerokovaní KPSS poslanci OZ prijali:

**Uznesenie číslo: 57/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**Komunitný plán sociálnych služieb Obce Kráľová nad Váhom s úpravami**

*Prezentácia: 7 poslancov OZ*

*Uzavretie zmluvy schválilo 7 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Návrh na schválenie úväzku starostu obce a počtu poslancov obecného zastupiteľstva na volebné obdobie 2018/2022**

Vzhľadom na blížiaci sa termín komunálnych volieb je potrebné, aby obecné zastupiteľstvo určilo na nasledujúce volebné obdobie počet poslancov a rozsah výkonu funkcie starostu obce. Počet poslancov OZ sa určí podľa počtu obyvateľov. Počet obyvateľov Obce Kráľová na Váhom ku dňu 7.6.2018 je 1834, na základe toho počet poslancov OZ môže byť 7 až 9 poslancov.

-302-

Prebehlo hlasovanie ohľadom počtu poslancov OZ:

Za počet poslancov: 7 zahlasovali 2 poslanci OZ: Atila Forró a Ing. Štefan Vincze.

Po hlasovaní a prerokovaní poslanci OZ prijali:

**Uznesenie číslo: 58/2018-OZ**

**Obecné zastupiteľstvo v Kráľovej nad Váhom**

**u r č i l o**

**v súlade s § 11 ods. 4 písm. i) zákona SNR č. 369/1990 Zb. o obecnom zriadení v znení neskorších predpisov na celé nasledujúce volebné obdobie: 2018 – 2022 rozsah výkonu funkcie starostu Obce Kráľová nad Váhom na plný úväzok**

*Prezentácia: 7 poslancov OZ*

*Úväzok starostu určilo 7 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

**Uznesenie číslo: 59/2018-OZ**

**Obecné zastupiteľstvo v Kráľovej nad Váhom**

**u r č i l o**

**v súlade s § 11 ods. 3) zákona SNR č. 369/1990 Zb. o obecnom zriadení v znení neskorších predpisov na celé nasledujúce volebné obdobie: 2018 – 2022 počet poslancov Obecného zastupiteľstva Obce Kráľová nad Váhom: 9 (slovom: deväť)**

*Prezentácia: 7 poslancov OZ*

*Počtom poslancov OZ 9 súhlasilo 5 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Bc. Tibor Vincze,*

*Zdržali sa 2 poslanci OZ: Ing. Štefan Vincze, Atila Forró*

1. **Ponuka na odkúpenie pozemku – Štefan Tóth, Šaľa**

Menovaný podal ponuku na odkúpenie pozemku z dôvodu, že obecná cesta zasahuje do jeho pozemku. Celkovo sa jedná o 95 m² pozemku. Kópia žiadosti a geometrického plánu boli doručené poslancom OZ.

Starosta dodal, že menovaného požiadal pred začatím stavby, aby dodržal líniu už umiestnených stavieb. Z dôvodu toho jeho pozemok sa zmenšil a bol nútený dokúpiť pozemok k zadnej časti parcely, aby mohol umiestniť stavbu. Navýšili sa mu náklady za geometrický plán a poplatky za vyňatie pozemku z pôdneho fondu, preto ponúkol obci, aby pozemok na ktorom je obecná cesta, obec odkúpila za cenu za ktorú dokúpil pozemok v zadnej časti parcely, t. j. za 35,00 EUR/m².

Rozprava medzi prítomnými ohľadom nevysporiadaných pozemkov v tzv. Taliga ulici aj v celej obci; na základe vypracovaného plánu/harmonogramu v budúcnosti vysporiadať pozemky v celej obci; nákladov súvisiacich s vysporiadaním pre obec (viď. záznam na DVD)

Po rozprave poslanci OZ prijali:

**Uznesenie číslo: 60/2018-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**ponuku na odkúpenie pozemku - Štefan Tóth, Šaľa a vzhľadom na to, že v rozpočte obce nie sú vyčlenené finančné prostriedky na vysporiadanie takýchto vlastníckych vzťahov nemôže ponuku prijať.**

-303-

*Prezentácia: 7 poslancov OZ*

*Ponuku brali na vedomie 7 poslanci OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Návrh zmluvy o poskytovaní nenávratného finančného príspevku č. OPKZP-PO1-SC111-2017-23/223 – MŽP SR (domáce kompostéry)**

Pre obec bol schválený nenávratný finančný príspevok vo výške 80985,60 EUR a spolufinancovaním z vlastných zdrojov obce vo výške 4262,40 EUR (je v rozpočte na rok 2018). Forma financovania bude predfinancovanie a následne refundácia finančných prostriedkov. Bolo zahájené už aj verejné obstarávanie. MŽP SR v zastúpení SAŽP predložilo zmluvu o poskytovaní nenávratného finančného príspevku.

Po prerokovaní poslanci OZ prijali:

**Uznesenie číslo: 61/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**uzavretie Zmluvy o poskytnutie nenávratného finančného príspevku č. OPKZP-PO1-SC111-2017-23/223**

*Prezentácia: 7 poslancov OZ*

*Uzavretie zmluvy schválilo 7 poslancov OZ: Ing. Ladislav Adamkó, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Bc. Tibor Vincze, Atila Forró*

1. **Návrh kúpnej zmluvy – Bergendi a spol. Kráľová nad Váhom**

Bergendi a spol. vybudovali na vlastné náklady verejný vodovod a kanalizáciu podľa projektovej dokumentácie „Obytná zóna pri štadióne – Kráľová nad Váhom“. Líniovú stavbu, ako je vodovod a kanalizácie zo strany Okresného úradu, odbor životné prostredie Šaľa nie je možné skolaudovať fyzickej osobe, ale iba právnickej. Z toho dôvodu Bergendi a spol. by predali predmetnú stavbu obci za 1,00 EURO. Obec po skolaudovaní stavbu následne posunula ďalej Západoslovenskej vodárenskej spoločnosti a. s., tak ako je to s vodovodom a kanalizáciou v celej obci. Menovaní predložili návrh kúpnej zmluvy. Návrh zmluvy bol doručený poslancom OZ dva dni pred zasadnutím OZ.

**Ing. Štefan Vincze, poslanec OZ** – sa informoval, čo sa stane ak náhodou ZsVS neprevezme predmetnú stavbu.

**RNDr. Ferenc Bergendi, starosta obce** – s preberaním stavby ZsVS by nemala mať žiadne problémy, nakoľko stavbu realizovala odborná firma na základe projektu za dozorovania ZsVS, a tlakové skúšky prebehli bezproblémovo.

Rozprava medzi prítomnými ohľadom vydania stavebného povolenia a skolaudovania stavby (viď. záznam na DVD)

Po rozprave poslanci OZ prijali:

**Uznesenie číslo: 62/2018-OZ**

**Obecné zastupiteľstvo v Kráľovej nad Váhom**

**s c h v á l i l o**

**uzavretie Kúpnej zmluvy podľa § 588 a nasl. zák. č. 40/1964 Zb. Občianskeho zákonníka v platnom znení medzi zmluvnými stranami:**

**Predávajúci:**

1. **Gabriel Bergendi, Kráľová nad Váhom č. 2**
2. **Ing. Emil Vavrík, Na Štrande 1481/16, Galanta**
3. **Attila Pozsonyi, Kráľová nad Váhom č. 347**
4. **Ján Kostolanský, Diakovce č. 1076**
5. **Gabriel Bergendi, Železničiarska 1439/40, Galanta**

**Kupujúci:**

**Obec Kráľová nad Váhom**

**IČO: 00306070**

**Kráľová nad Váhom č. 71**

**Zastúp. starostom obce: RNDr. Ferenc Bergendi**

**Predmetom kúpy sú verejné inžinierske siete v rozsahu:**

* **verejný vodovod v celkovej dĺžke HDPE DN 100 – 162 m**
* **vodovodné prípojky LDPE D 32 – v dĺžke 62,50 m – 12 ks**
* **verejná kanalizácia gravitačná splašková PVC DN 300 v celkovej dĺžke 165,50 m**
* **kanalizačné prípojky PVC DN 150 v dĺžke 70,50 m**

**Kúpna cena predmetnej kúpy je vo výške 1,00 EUR (slovom: jedno euro)**

*Prezentácia: 7 poslancov OZ*

*Uzavretie kúpnej zmluvy schválilo 5 poslancov OZ: Ing. Ladislav Adamkó, Ondrej Kožuch, Ing. Štefan Vincze, Bc. Tibor Vincze, Atila Forró*

*Proti uzavretiu zmluvy hlasovali 2 poslankyne OZ: Ing. Eliška Vargová, Mgr. Hajnalka Oláh,*

1. **Informácia o stretnutí Združenia Sv. Kráľa – Pozvánka**

Starosta obce informoval prítomných, že v deň konania zasadnutia obec obdŕžala pozvánku na stretnutie obcí Združenia Sv. Kráľa, ktoré sa uskutoční v dňoch od 10.8 do 12.8.2018 v Rumunsku, v obci Kalotaszentkirály. Z našej obce v rámci programu stretnutia vystúpia členovia folklórnej skupiny „Muskátlis néptánckör“ a „Kis Kovászok“ citarová skupina. Opýtal sa prítomných, či majú záujem o účasť na stretnutí, nakoľko voľné miesta v autobuse by ponúkol bývalým členom speváckej skupiny, ktorí v minulosti reprezentovali obec. Záujem o účasti by mali poslanci OZ nahlásiť čím skôr.

1. **Informácie o pripomienkach občanov – Ing. Ladislav Adamkó, poslanec OZ**

Poslanec OZ informoval prítomných, že

1. vo viacerých prípadoch ho vyhľadali/oslovili obyvatelia obce, či sa nedá robiť niečo, ohľadom kvality pitnej vody. Už preštudoval zákony/predpisy týkajúce sa pitnej vody, rozprával sa aj inými poslancami OZ ohľadom problematiky a položil otázku: “či by sa nemohol namontovať filter na vodu na vodovod na začiatku obce?“

**RNDr. Ferenc Bergendi, starosta obce –** predmetnú problematiku už riešil s riaditeľom ZsVS. Prvoradým problémom je, že dlhé roky dezinfikovali vodu s chlórom, čím sa už teraz nedá. Používajú iný dezinfekčný materiál, čo všetky usadeniny vo vedení zriedi, teda nie kvalita prichádzajúcej vody je zlá, ale vo vodovodnom vedení sa sfarbí.

1. opýtal sa či sa nedá umiestniť zrkadlo pri výjazde na hlavnú ulicu pri „Starej poštovej“ ulici, nakoľko pri Bistre Golem parkujú autá a výjazd je neprehľadný a nebezpečný.
2. navrhol orezať strom pri škole, lebo nebezpečne zasahuje do cesty.

Rozprava medzi prítomnými ohľadom kvality vody; vybudovania parkoviska pri bistre a parkovania aut pri výjazde a oreze stromov na verejnom priestranstve (celú informáciu a rozpravu viď. na zázname DVD)

***Poslanec OZ, Bc. Tibor Vincze opustil rokovanie obecného zastupiteľstva.***

-305-

**RNDr. Ferenc Bergendi, starosta obce** – podal informáciu ohľadom „Zariadenie na likvidáciu malých domácich miláčikov“, že bola podaná žiadosť o zmenu využitia stavby, obec odmietla vykonanie zmeny, dotyční sa odvolali a teraz celá dokumentácia je odoslaná na Okresný úrad Nitra.

1. **Informácia o FC Kráľová nad Váhom – Ing. Štefan Vincze, poslanec OZ**

Poslanec OZ podal informáciu zo spoločného zasadnutia Komisie športovej s vedením FC Betonaris, hospodárom futbalového ihriska a zástupcom novovzniknutého FC Kráľová nad Váhom. Na koniec informácií tlmočil žiadosť novovzniknutého FC, aby obec neuzavrela nájomnú zmluvu s FC Betonaris na ďalšie obdobie.

Celú informáciu a rozpravu ohľadom športu, fungovania vedenia FC Kráľová nad Váhom; výške schválených finančných prostriedkov v rozpočte na dotácie viď. na zázname DVD

Na záver rozpravy prítomní sa dohodli, že zasadnutie komisie športovej a kultúrnej ohľadom vyhodnotenia predložených žiadostí na dotácie bude 2. júla a zasadnutie obecného zastupiteľstva na schválenie dotácií bude 4. júla 2018

1. **Záver**

Nakoľko prítomní už nemali žiadne pripomienky starosta obce, RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Mgr. Hajnalka Oláh

starosta obce

Ing. Ladislav Adamkó